《谢岩上张伯春伯齐兄弟子侄惠生日诗》
宋代·陈普

苟食媮衣岂足论，诸公何见为开尊。
诗书虽读道何有，爵德咸无齿敢言。
泉下年年孤祖孝，眼前事事负乾坤。
幸随草木酣秋色，晚节黄花别立根。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。